Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yli 100 maata uhmasi presidentti Trumpia -
hyväksymällä YK:n yleiskokouksessa päätöslauselman, -
jossa vaadittiin USA:ta luopumaan Jerusalem-päätöksestään.
Pääministeri Netanjahu: -
Israel tuomitsee YK:n päätöksen, mutta on tyytyväinen siihen, -
että moni maa "kieltäytyi ottamasta osaa tähän absurdiin teatteriin".
Korkea ranskalaisdiplomaatti: Päätöslauselmaäänestystä -
ei järjestetty palestiinalaisten miellyttämiseksi. Pyrkimys oli -
kehottaa USA:ta kunnioittamaan kansainvälistä lakia ja konsensusta, -
jonka mukaan Jerusalemin asema -
ratkaistaan vasta suorien neuvottelujen tuloksena.
Yli 100 maata uhmasi presidentti Trumpia -
hyväksymällä YK:n yleiskokouksessa päätöslauselman, -
jossa vaadittiin USA:ta luopumaan Jerusalem-päätöksestään.
Äänestystulos on seuraava: -
128 puolesta, -
9 vastaan, -
35 pidättäytyi.
Päätöslauselma A/ES/-10/L22 -
on hyväksytty.
USA:n YK-lähettiläs Nikki Haley sanoi-
harvinaiseen hätäistuntoon kokoontuneille 193 jäsenmaalle, -
että Yhdysvallat "muistaa tämän päivän", -
jolloin kansainvälinen yhteisö loukkasi sen suvereniteettia. Haley totesi myös,
että USA muistaa tämän hyökkäyksen itsenäisyyttään vastaan, -
kun maat tulevat jatkossa pyytämään siltä talous- tai muuta apua.
Presidentti Trump itsekin varoitti aiemmin kansainvälistä yhteisöä -
äänestämästä USA:n kansallisia päätöksiä vastaan.
Hän uhkasi katkaista talousavun mailta, jotka tukevat päätöslauselmaa.
Yhdysvallat muistaa tämän päivän, -
jolloin sitä vastaan hyökättiin yleiskokouksessa vain siitä syystä, -
että harjoitimme suvereenille maalle kuuluvaa oikeuttamme.
Muistamme tämän, kun meiltä tullaan jälleen pyytämään -
maailman runsaskätisintä rahoitusta YK:lle.
Muistamme tämän myös silloin, kun maat tulevat pyytämään meiltä -
entiseen tapaan suuria tukisummia -
sekä vaikutusvaltamme käyttämistä heidän hyväkseen.
Yhdysvallat sijoittaa suurlähetystönsä Jerusalemiin.
Se on Amerikan kansan tahto ja muutenkin oikea teko.
Mikään YK-äänestys ei muuta tätä asiaa.
Sen sijaan se muuttaa USA:n suhtautumista YK:hon ja niihin maihin,
jotka halveksivat meitä YK:ssa.
Tämä äänestys muistetaan.
Palestiinalaisulkoministeri al-Maliki väitti puheessaan YK:ssa, -
ettei äänestys johtunut vihamielisyydestä USA:ta kohtaan, -
vaan USA:n Jerusalem-päätöksestä: -
"Palestiinalaisilla on luonnollinen oikeus Jerusalemiin, -
ja USA hyökkäsi tätä oikeuttamme vastaan", al-Maliki sanoi.
Emme ole koolla vihamielisyydestä Yhdysvaltoja kohtaan, -
vaan Yhdysvaltojen hyökkäävän päätöksen takia.
Palestiinalaisilla, arabimailla, muslimeilla ja kristityillä -
on luonnollinen oikeus Jerusalemiin.
Kyseessä oli hyökkäys -
Jerusalemin erityislaatuista asemaa kohtaan.
Vahvistamme, että Amerikan päätöksellä -
ei ole minkäänlaista vaikutusta tämän pyhän kaupungin asemaan.
Sen sijaan se vaikuttaa Yhdysvaltojen omaan asemaan rauhanvälittäjänä.
Yhdysvallat on epäonnistunut Jerusalem-testissä, -
vaikka me yhdessä koko maailman kanssa varoitimme USA:ta, -
että tähän testiin on suhtauduttava vakavasti.
Palestiinalaiset pyrkivät lievittämään jännitystä USA:n suuntaan -
esiintymällä jossain määrin diplomaattisesti.
Turkin asenne USA:ta kohtaan oli aggressiivisempi.
Se syytti USA:ta kansainväliseksi häiriköksi.
Tietty YK:n jäsenvaltio uhkaili äänes- tyksen alla kaikkia muita jäsenmaita.
Meitä kaikkia vaadittiin äänestämään "ei" -
tai muutoin vastaamaan seurauksista.
Uhkailtiin jopa kehitysavun leikkaamisella.
Tällaista asennetta ei voi hyväksyä, -
eikä tämä istuntosali voi äänestää tämänkaltaisen häiriköinnin puolesta.
On epäeettistä kuvitella, -
että jäsenmaiden sanat ja itsekunnioitus olisivat myytävänä.
Asian voisi ilmaista näin: meitä ei pelotella.
Se, että on voimakas, ei tarkoita sitä, että olisi oikeassa.
Turkin ulkoministerin puheet olivat linjassa -
Turkin presidentin Erdoganin lausunnon kanssa, -
jossa tämä tuomitsi USA:n varoitukset -
ja toivoi maailman antavan Yhdysvalloille opetuksen.
Israelin YK-lähettiläs Danny Danon -
luonnehti päätöslauselmaa kannattaneita maita -
palestiinalaisten sätkynukeiksi.
USA:ta vastaan hyökättiin vain siitä syystä, että se totesi tosiasian:-
sen, että Jerusalem on juutalaisvaltion ikuinen ja jakamaton pääkaupunki.
Samalla maailma uskoo yhä -
palestiinalaisten harhaista kertomusta, Danon sanoi.
Yhdysvallat vain totesi tosiasian.
Se julisti virallisesti asian, joka on aina ollut totuus: -
Jerusalem on aina ollut ja on aina oleva Israelin pääkaupunki.
Te, jotka äänestitte tänään tämän päätöslauselman puolesta, -
olette kuin sätkynukkeja, palestiinalaisten sätkynukkeja.
Kuin marionetteja, jotka on pakotettu tanssimaan -
palestiinalaisjohdon katsellessa ja myhäillessä tyytyväisenä.
Olette sokeita valheille.
Ette huomaa sitä, miten teitä manipuloidaan kuin sätkynukkeja.
Tämä äänestys on pelkkä harhainen näytös.
Olen täysin varma siitä, -
että tämäkin päätöslauselma päätyy vielä historian roskakoriin.
Myös siitä olen aivan varma, että se päivä koittaa vielä, -
jolloin koko kansainvälinen yhteisö -
tunnustaa lopulta Jerusalemin Israelin ikuiseksi pääkaupungiksi.
Ranskan presidentti Macron tapasi -
palestiinalaispresidentti Abbasin tänä aamuna Pariisissa. He keskustelivat -
Trumpin Jerusalem-päätöstä koskevista kehityksistä -
sekä keinoista elvyttää poliittinen prosessi -
Israelin ja palestiinalaisten konfliktin päättämiseksi.
Ranskalaislähteet kertoivat TV7:lle -
tapaamisen sujuneen myönteisessä ilmapiirissä.
Macron oli kehottanut Abbasia -
rauhoittamaan Länsirannan räjähdysherkkää tilannetta.
Hän myös totesi jälleen, -
että Ranska on sitoutunut kahden valtion ratkaisuun -
ja pitää sitä ainoana mahdollisuutena päättää konflikti.
Abbas puolestaan kiitti Macronia -
äänestämisestä USA:n Jerusalem-päätöstä vastaan.
Hän korosti, että palestiinalaiset eivät unohda niitä, -
jotka tukevat heidän valtiopyrkimyksiään.
Eräs ranskalaisdiplomaatti sanoi kuitenkin TV7:lle, -
että päätöslauselmaäänestystä -
ei järjestetty palestiinalaisten miellyttämiseksi.
Pyrkimys oli pikemminkin kehottaa siten Yhdysvaltoja -
kunnioittamaan kansainvälistä lakia ja konsensusta, -
jonka mukaan Jerusalemin asema ratkaistaan vasta neuvotteluteitse.
Kiitos seurasta!
TV7:n Israel-uutiset jää tauolle joulun ja uudenvuoden ajaksi.
Palaamme jälleen 4. tammikuuta. Hyvää joulua ja siunattua uutta vuotta!
Olen Jonathan Hessen. Rukoilkaa rauhaa Israelille ja Jerusalemille!
Nähdään torstaina 4. tammikuuta.
Suomennos: Sirpa Bågman